google/wiki40b huggingface dataset:
Rimini

Transport

Rimini har 5 jernbanestasjoner (Rimini, Rimini Fiera, Rimini Torre Pedrera, Rimini Viserba og Rimini Miramare). Jernbanelinjen Bologna-Bari går gjennom byen. Den andre jernbanelinjen går til Ravenna. Fram til 2. verdenskrig gikk det også en jernbanelinje til San Marino. Hovedstasjonen i Rimini har avganger til de fleste byene i Nord-Italia, til Roma og Puglia. Det er også togavganger til utlandet.
Flyplassen heter Federico Fellini (eller Miramare) og betjener Rimini og San Marino. De senere årene har flere lavpris-selskaper etablert seg og Rimini har nå forbindelse med blant annet München, London og Roma, men det er først og fremst charterfly som betjener flyplassen. IATAkoden er RMI. 
Motorveien A14 passerer byen. Ellers går det hovedveier til San Marino og Ravenna. Byen har en trolleybusslinje som går fra sentrum til jernbanestasjonen og videre langs kysten.
Om sommeren går det hurtigbåter til Venezia og Kroatia

Næringsliv

Den viktigste næringssektoren i Rimini er turisme. Byen har 15 km sandstrand som varierer med en bredde fra 40 m til 200 m. Dette har gjort at byen har rundt 1300 hoteller med over 50000 sengeplasser. Den første informasjonen om badeturister til Rimini stammer fra slutten av 1700-tallet. De første badeanstaltene kom på midten av 1800-tallet og byens første hotell ble åpnet i 1896, Villa Adriatica. Grand Hotell ble åpnet i 1908. Byen er kjent for sitt uteliv og har mange diskoteker, kaffer, barer, restauranter, kjøpesentre og butikker. Man finner også delfinarium, marina, teater, kinoer, messe og diverse fornøyelsesparker. Industri er av liten betydning.

Kjente mennesker fra Rimini

Federico Fellini
Gjøvik og Omegn Boligbyggelag

Gjøvik og Omegn Boligbyggelag ble startet i 19. desember 1946 og opererer i Gjøvik i Oppland, samt i nabokommunene. Laget er et resultat av en fusjon i 2002 mellom Raufoss og Omegn Boligbyggelag og Gjøvik Boligbyggelag.
Boligbyggelaget har ca. 6 700 medlemmer og forvalter 4 000 boliger i 128 borettslag, sameier og andre selskap..
Gjøvik og Omegn Boligbyggelag er en del av Norske Boligbyggelags Landsforbund (NBBL).
DIANA

Differensiell Analysator (DIANA, 1954–1968) var en norsk datamaskin, en av landets første.
Den ble bygd ved NTH under ledelse av Jens Glad Balchen i perioden 1952-54, inspirert av hans opphold i USA (1951).   Den var finansiert i stor grad av NTNFs Utvalg for matematikkmaskiner.  Hensikten var erverv av kunnskaper innen slik bygging, og i prosjektet deltok blant annet Jens H. Mo og Hans Levold.  Maskinen ble tatt i bruk i faget kybernetikk (1955), og var mest mest egnet til styring av prosesser og kanskje spesielt vellykket for dreiebenker i et prosjekt med Kongsberg Våpenfabrikk.  Instituttets GIER-maskin (1963) var av mer generell nytte.
DIANA ble avløst av en EIA680 (1968).
Sommer-OL 2020

Byer som ikke søkte

København i Danmark vurderte en stund å søke om å bli arrangørby, og vurderte senere å søke om Sommer-OL i 2024 eller 2028 sammen med Malmö. København sendte imidlertid ikke inn noen offisiell søknad til noen av de tre arrangementene. Andre byer som meldte sin interesse, var Delhi i India, Busan i Sør-Korea, St. Petersburg i Russland og Budapest i Ungarn. Busan trakk sitt kandidatur etter at den sørkoreanske byen Pyeongchang ble tildelt vertskapet for Vinter-OL 2018.

Maskoten

Maskoten for Sommer-OL 2020 er Miraitowa. Navnet er en kombinasjon av de japanske ordene for «fremtid» og «evighet».

Åpnings- og avslutningsseremoniene

Mansai Nomura, en kyōgen-skuespiller, er blitt utnevnt til å overse alle de fire seremoniene (inkluderer de paralympiske leker). 
Takashi Yamazaki, en filmregissør, er blitt utnevnt til å overse åpnings- og avslutningsseremoniene av de olympiske leker.
Hiroshi Sasaki er blitt utnevnt til å overse åpnings- og avslutningsseremoniene av de paralympiske leker.
Det er også blitt utnevnt fem såkalte Creative Directors for seremoniene: forfatteren og produsenten Genki Kawamura, produsenten Yoshie Kris, sangeren Sheena Ringo, teknologisten Kaoru Sugano og koreografen MIKIKO.
De dyreste billettene for åpningsseremonien koster 300 000 yen (2 680 US dollar per mai 2019), mens de dyreste billettene for avslutningsseremonien koster 220 000 yen (2 012 US dollar (per mai 2019).
Erkeengelen Uriel

Historie

Uriel nevnes første gangen på 100-tallet e.Kr. i en apokryfisk boken «Fjerde Esra» hvor det fortelles at Uriel har blitt sendt til jorden for å gi Esra åpenbarelser. Hans attributt er en pergamentsrull eller en bok. Hans navn kan være analogt til Uriah. I apokryfisk, kabbalistisk og okkulte verk har Uriel vært likestilt eller sammenblandet med flere andre navn. Et eksempel på et annet navn er Sandalfon.
De engler som nevnes i eldre bøker i den hebraiske bibel er uten navn. Faktisk har rabbi Simeon ben Lakish av Tiberias (230-270) hevdet at alle navnene på englene var noe som jødene brakte med seg fra Babylon, og noen moderne tenkere har tendert til å være enig. Zoroastrismen er en tidlig religion som gjør bruk av fenomenet erkeengler. Av de syv erkeenglene i judaismen etter eksilet er det kun tre, Gabriel, Mikael og Rafael som nevnes med navn i de skrifter som over tid ble kanonisert.

Beskrivelse

Uriel er kjent som den frelsende erkeengel. Han står med et brennende sverd ved inngangen til det tapte Eden. Hans symbol er en åpen hånd som holder en flamme som han tilbyr som kjærlighetens flamme til alle sjeler.
I teosofisk terminologi jobber Uriel og hans guddommelig feminine medhjelper, Aurora, med et lys av purpur og gull, den såkalte sjette stråle. Denne strålens kvaliteter er tjeneste og presteskap, fred, vennskap, oppstandelse og guddommelig dømming av alt som er ondt.
Uriel og Aurora øker fred og vennskap når de blir påkalt. Trenger man hjelp til å løse en krangel eller skape større vennskap mellom mennesker, ønsker de å hjelpe. De benytter guddommeligheten som blir båret av denne strålen.
Kuwait under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Leptostrangalia

Utseende

Middelsstore, slanke, mørkbrune til svarte trebukker, dekkvingene med en gul lengdestripe eller andre gule tegninger. Antennene er tynne, omtrent så lange som kroppen. Pronotum er klokkeformet med en smal, innsnørt "hals", dekkvingene er avsmalnende bakover. Beina er ganske lange, lårene noe klubbeformet fortykkede.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er kjent fra Vest-Malaysia, det sørlige Kina (Shaanxi), Vietnam, Taiwan, Borneo og Filippinene.
Apistogramma

Lek

Yngelpleien er høyt utviklet, som hos de fleste ciklider. Alle Apistogramma-artene leker i huler, vanligvis under steiner eller i hull i sunkne trær.
Noen arter danner polygame haremer, mens andre danner monogame par. I de fleste tilfeller er hunnen sterkt involvert i yngelpleie mens hannen forsvarer territoriet mot sultne inntrengere.

Føde

Alle Apistogramma-artene er mikropredatorer. De lever stort sett av insektlarver, yngel fra andre fisk, og virvelløse dyr.

Akvaristikk

Dette er populære akvariefisk, spesielt i selskapsakvarier eller beplantede akvarier. De foretrekker bløtt, surt vann. Mange arter er svært følsomme ovenfor endringer i vannverdier. De holdes best i artsakvarier med godt dekke over (i form av planter og rekved). Selv om de er populære, anbefales ikke disse artene for nybegynnere.
Forkorting (kunst)

Forkorting, også kalt forkortning, brukes i kunsten mest om det å fremstille legemer på en slik måte at det ferdig fremstilte uttrykket skal virke mest mulig naturtro ved bruk av perspektiviske regler. Forkortning er et virkemiddel og visuelle effekt i billedkunst for i et mer eller mindre flatt bilde å etterlikne synsopplevelsen av en kropp eller gjenstand som betraktes i dybderetningen i en tredimensjonal virkelighet.
Et eksempel er en arm som peker på noe i øyenhøyde, mens modellen dreier seg rundt. Peker armen vekk fra tilskueren, er den usynlig, mens den blir normalt lang i rett vinkel og sees som gradvis kortere etterhvert som den peker mot den som ser. Samtidig vil fingrene og hånden kunne skjule deler av armen og tildels resten av kroppen – noe avhengig av avstand.
Forkortningen er en videreføring av perspektivlæren, der en fort ble klar over at den ikke kunne følges slavisk uten å gi tilskueren et lett forvrengt bilde av spesielt levende vesener. Utover i renessansen og ikke minst i barokken ble kunnskap utvidet og brukt, ikke minst i trompe d'oeil- sammenheng.
Motsatt måtte spesielt billedhoggere forlenge og forvrenge sine «naturtro» statuer dersom de skulle stå i en forhåndsbestemt høyde over tilskueren. (Auguste Rodins «Tenkeren» ser ikke naturlig ut på nært hold, men virker helt riktig på sin rette plass.)
NHL Entry Draft 1997

NHL Entry Draft 1997 ble holdt i Civic Arena i Pittsburgh, Pennsylvania, den 21. juni 1997.
Bølareinen

Bølareinen er hovedmotivet i et større helleristningsfelt i Stod i Steinkjer kommune, langs fylkesvei 763, noen hundre meter overfor Snåsavatnet. Feltet har Riksantikvarens ID nr. 97696.
Helleristningsfeltet, som ble avdekket fra 1842 til 2001, består av rundt 30 figurer som omfatter jerv, bjørn, elg, en sjøfugl og en skiløper. Ristningene er antydningsvis datert til 3-4000 år f.Kr., og man antar at stedet på den tiden lå ved strandkanten av Trondheimsfjordens innerste del. Lokaliteten ligger på Valøya i Stod, like ved stedet der elva Bøla renner ut i Snåsavannet. På grunn av landhevingen er Snåsavatnet ikke lenger en del av Trondheimsfjorden.
Jernbanen mellom Steinkjer og Snåsa går like forbi feltet, og det ligger heller ikke langt fra riksveg 763. Det er bygd en turiststasjon og gangsti for de som vil besøke feltet, og årlig kommer rundt 50 000 besøkende for å se figurene. Turisttrafikken har ført til slitasje på enkelte av ristningene.

Beskrivelse av figuren

Konturene av reinen ble oppdaga i 1842, av Benjamin Vikran frå gården Vikran, da han skulle ta mose av fjellet for å reparere renna til ei elvekvern. Bildet har senere blitt tegnet opp med rødmaling. Reinsdyrfiguren er risset inn på et svaberg langs Bøla med hodet mot Snåsavatnet. Figuren viser et helt reinsdyr i full størrelse, 180 x 136 cm, der bare den nederste delen av framfoten mangler — trolig på grunn av forvitring. Linjene er rundt 2 cm brede, og konturen er fylt ut med prikkhogging, som kanskje skal forestille pels. Like framfor dyret kan en se et u-formet riss, kanskje restene etter et annet dyrebilde. En ufullstendig bjørnefigur som vender motsatt vei ligger også i nærheten. Det er noe uvisst hvorvidt ristningen representerer en bukk eller ei simle. Ristninger av denne typen kalles veideristninger, og ble sannsynligvis brukt for å øke jaktlykken.
Fort Garry

Fort Garry, tidligere også Upper Fort Garry, opprinnelig Fort Gibraltar, er en bydel i Winnipeg, hovedstad i den kanadiske provins Manitoba. Fort Garry var først (1820) en handelspost for North West Company (NWC), som i 1821 gikk opp i Hudson’s Bay Company (HBC). 
Fort Garry ble i 1870 hovedstad da provinsen Manitoba ble opprettet. I 1874 ble den del av den nye by Winnipeg. 
Betegnelsen Upper Fort Garry tjente til å skjelne den fra Lower Fort Garry.
Shimano

Produkter

Shimano leverer idag komponenter for sykler til sluttbrukere og rammeprodusenter, deriblant girsystem med skiftere og girmekanismer deriblant avhoppsgir og navgir, bremsesystem med bremsehendler og bremser, frikranser, tannhjul og kjeder, pedaler, og hjulsett. Det produseres utstyr for landeveissykler, terrengsykler, bysykler og andre sykler.
Videre er Shimano en stor produsent av fiskeutstyr.
Shimano produserte golfutstyr frem til 2005.

Finansielle data

Pr 2008 er omsetningen på nærmere 15 milliarder kroner og sykkelutstyr står for ca. 75 % av dette. Videre står fiskeutstyr for 23 % av inntektene og snowboard og annet utstyr står for resten. 41 % av inntektene er fra Europa og 17 % fra Nord-Amerika. 
Til sammenligning omsetter det nest største selskapet i sykkelbransjen, taiwanske Giant Manufacturing, for ca. 4 milliarder kroner. I motsetning til Shimano er Giant en typisk «sykkelprodusent», dvs det produserer sykkelrammer og bygger dette til komplette sykler med utstyr fra bl.a. Shimano.
Salg for første halvår av 2009 var 7.3 mrd. NOK og nettoinntekt på 677 mill. NOK. Innen sykkeldivisjonen var salg i samme periode 5.7 mrd. NOK
Maiao

Maiao er ei øy i îles du Vent i Selskapsøyene i Fransk Polynesia i Stillehavet. Folketellingen i 2012 viste et innbyggertall på 335. Maiao er en del av kommunen Moorea-Maiao.
Grunnkretser i Loppa kommune

Grunnkretser i Loppa kommune er delområder og grunnkretser som seksjonerer Loppa kommune, Finnmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
DS «Kong Olaf» (1883)

Krigsforlis

Ukomplett
William Stephen Ian Whitelaw

Bakgrunn

Faren hans ble drept under den første verdenskrig, rett etter han ble født.
Whitelaw ble blant annet utdannet ved Winchester College og Trinity College i Cambridge.

Militær

Han slåss mot aksemaktene under den andre verdenskrigen, tjenestegjorde med Scots Guards og kommanderte stridsvogner i Normandie etter D-dagen i 1944. 
Innen den andre verdenskrigen var over hadde han nådd graden major. Han ble tildelt medaljen Military Cross for sin innsats i Caumont i Frankrike. Et fotografi av feltmarskalk Bernard Montgomery som fester medaljen til brystet hans, ble tatt med da Whitelaw skrev sine memoarer. 
Etter at den andre verdenskrig var over i Europa ble Whitelaw og hans enhet beordret til å ta del i invasjonen av Japan sammen med de amerikanske styrkene. Men Stillehavskrigen tok slutt før denne ordren kunne iverksettes. I stedet ble han sendt til Palestina for en kort stund, før hasn forlot hæren i 1946 for å kunne ta vare på eiendommer han hadde arvet fra sin bestefar.

Politiker

Han ble medlem av det britiske parlamentet for distriktet Penrith and The Border ved parlamentsvalget i 1955, og han representerte denne valgkretsen i sine nærmere 30 år i politikken. Han ble utnevnt til leder for det britiske Underhuset i 1970. Han ble også utnevnt til Det kongelige råd i januar 1967. 
Etter innføring av direkte styre av Nord-Irland ble han utpekt til den første statssekretær for Nord-Irland i mars 1972 og han tjenestegjorde i dette embetet frem til november 1973. I sin tid i Nord-Irland innførte han «Special Category Status» på alle paramilitære fanger. Han forsøkte også å forhandle med den provisoriske irske republikanske hæren IRA, men disse forhandlingene mislyktes.
Etter valget i 1979 ble han utnevnt til både innenriksminister og visestatsminister i statsminister Margaret Thatchers nye regjering. Under Falklandskrigen mellom april og juni 1982 var han en av hennes nærmeste rådgivere. Derutover var han statsministerens rådgiver under valgkampen i 1983 som gav henne en valgseier større en noe annet etter annen verdenskrig.
Etter valget i 1983 ble han adlet som vicomte Whitelaw og ble en av få som har fått arvelig adelskap utenfor kongefamilien i nyere tid, selv om han ikke hadde mannlige arvinger. Han var leder av overhuset fra 1983 til 1988. Etter å ha fått et kraftig hjerneslag i desember 1987 ble Whitelaw tvunget til å trekke seg fra sine ministerposter innen det britiske parlamentet. Ridder av Tistelordenen ble han i 1990. 
Han døde av naturlige årsaker 81 år gammel i 1999. Han etterlot seg sin kone Cecilia og deres fire døtre.
Paraclodia

Utbredelse

Slekten er bare kjent fra Nepal.
Edvard Londeman Rosencrone

Edvard Londeman greve Rosencrone (født 5. juli 1680 på Island, død 16. september 1749 i Bergen) var en dansk-norsk biskop og greve.
Han var sønn av sysselmann på Island Hans Villumsen Londeman og hustru Guðriður Markusdatter. Ni år gammel kom han i sin farbror amtsskriver Gert Villumsen Londemans hus. Han ble baccalaureus i 1699 og fikk deretter en stilling som sogneprest i Skelund sogn. Herfra tok han magistergraden i 1706. I 1724 ble han prost, tre år senere professor i filosofi ved Københavns Universitet.
Urgata Hurgata

Urgata Hurgata er et musikkalbum med Boastein Byron Cigarette Army, utgitt i 1980.
Gnaphosa muscorum

Utseende

Gnaphosa muscorum er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Gnaphosa muscorum er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Te Deum

Te Deum er kortnavnet for Den ambrosianske lovsang, en av de eldste og mest velkjente kristne hymner. Den begynner slik på latin: Te Deum laudamus, Te Dominum confitemur («Deg, Gud, lovpriser vi, til Deg Herre bekjenner vi oss»).

Teksten

Teksten er av svært gammelt men usikkert opphav. En legende som trolig er fra 800-tallet vil at det var biskop Ambrosius av Milano som på guddommelig inngivelse begynte å synge denne hymnen da han i år 387 døpte Augustin, og Augustin istemte og avsluttet sangen. Etter denne legende kalles hymnen ofte på latin Hymnus Ambrosii et Augustini (Ambrosius' og Augustins hymne).
Noen historikere har hevdet at Ambrosius oversatte en gammel hymne fra den orientalske kirke til latin. Annen forskning har tilbakeført teksten til biskop Nicetas av Remesiana (død år 414).
Fra latin har den senere blitt oversatt i et svært høyt antall språk.

Musikken

Den opprinnelige melodien er ett av de eldste kjente musikalske verker og er en vekselsang satt i frygisk toneart. Melodien har under hundrevis av år senere blitt variert og gitt ut i forskjellige sammenhenger, fra solostemme til store kor. Atskillige tonesettere har benyttet teksten Te Deum..til helt egne tonesettinger, både som enkeltstående sanger eller som del av større verker, deriblant Händel, Bruckner, Otto Olsson, Roman og Charpentier.

Bruk

Ettersom hymnen har vært så velkjent i så lang tid Te Deum blitt et begrep i seg selv og får ofte betegne forskjellige former for takksigelsesgudstjenester eller -konserter. Den er blitt benyttet ved mange større evenementer i mange hundre år, for eksempel nasjonale seierfester der man ville takke Gud for en seier i krig. Den var særskilt vanlig for eksempel til kroning av konger og keisere og som jo i eldre tid ofte var Konge av Guds Nåde. Et tidig eksempel er kroningen av Karl den store i år 800.
Innen den katolske kirke synges den ved mange større gudstjenester.
Den første delen av hymnen er også kjent som Eurovisions kjenningsmelodi.
Kongregasjonen for gudstjenesten og sakramentsordningen

Kongregasjonen for gudstjenesten og sakramentsordningen er en del av Den romerske kurie, som er Den katolske kirkes sentrale forvaltning.
Den ble opprettet 11. juli 1975, da pave Paul VI i den apostoliske konstitusjonen Sacra Rituum Congregatio slo sammen Kongregasjonen for den guddommelige kultus (opprettet 8. mai 1969) og Kongregasjonen for sakramentsordningen (opprettet 29. juni 1908). Pave Johannes Paul II delte dem opp den 5. april 1984, og slo dem så sammen igjen 28. juni 1988.
Kongregasjonen har ansvar for utformingen av gudstjeneste- og sakramentsordningen i Den katolske kirke.
Den har siden 9. desember 2008 blitt ledet av kardinal Antonio Cañizares Llovera.
Allumersat

Allumersat (dansk: Bjørnesund) er en fjord i Nuuk kommune på sydvestkysten av Grønland.
Fjorden er 50 km lang, og Bureau of Minerals and Petroleum (BMP), som ligger under Grønlands hjemmestyre, har delt ut lisenser for leting etter mineraler til både Crew Gold Coporation og True North Gems i området rundt fjorden.
Creepshow 2

Om filmene

Filmen ble filmet i Arizona, Maine og Utah i USA.
Akkurat som i det første Creepshow filmen vil komme forfatteren Stephen King opp som skuespiller igjen. Denne gangen, derimot, bare noen få sekunder som en lastebilsjåfør i «The Hitcher».
Leppe frenulum-piercing

Risiko

Disse piercingene er relativt lette å utføre. Grotiden er fra seks til åtte uker. Det er viktig å ikke treffe noen arterier under piercingen som er av stort antall i underleppen.
Risikoen ved denne piercingen er at den ene siden kan gro inn i leppen. Dette kan hindres ved riktig piercing og riktig smykke.
Et problem med noen av disse piercingen er at den gjøre skader på tennene, ved at ringen eller barbellen sliter på tennene. En måte å forhindre dette på er å bruke smykker laget av glass, tre, bioplast eller PTFE.

Etterbehandling

For etterbehandling av en slik piercing er det vanlig å bløte piercing opp med en litt saltholdig veske to til tre ganger daglig. Bløt såret i tre til fire minutter og man hindrer blood og lymfe ubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.
Andre ting man kan gjøre er å skylles piercingen med antibaktriell munnvann to til tre ganger daglig, så såret gror fortere. Det er her viktig at munnvannet ikke inneholder alkohol. Man bør også unngå røyking, alkohol og mat med mye krydder til piercingen har grodd helt til.

Smykke

Både labretknottsmykke og ballukkingsringsmykke kan brukes i denne piercingen.
William Larsen

Karrière

Larsen lærte seg å spille et diatonisk, 2-raders trekkspill allerede i Finland. Han ble sjømann, som så mange andre finner på den tiden, og flyttet til USA allerede før første verdenskrig. Her fikk han både spillejobber og en stilling som trekkspillærer i New York.
Han regnes som en av den mest fremtredende finske trekkspillerne på den tiden. Det er antatt at Viljo Vesterinen hørte hans innspilling av Säkkijärven polkka på begynnelsen av 1930-tallet og deretter modifiserte polkaen noe.
I tillegg til hans mange innspillinger, skrev Larsen også et stort antall trekkspillarrangement, hvorav 70 har blitt restaurert for ettertiden. Han solgte sine arrangement og noter i samarbeid med Pietro Deiro gjennom kunngjøringer i finsk-amerikanske aviser.
Grito de Dolores

Tradisjoner

Det har vært en årlig tradisjon siden 1821 at presidenten i Mexico ringer med Hidalgos klokke og gjentar Hidalgos ord kl. 23:00 om kvelden den 15. september. Tradisjonelt har dette blitt utført av Mexicos president på balkongen til Palacio Nacional ved Zócalo, midt i Distrito Federal.

Året 2006

Den 15. september 2006 ble ikke dette utført ved Zócalo. President Vicente Fox ropte «¡Viva México!» fra byen Dolores Hidalgo, der det opprinnelig ble utført av Miguel Hidalgo i 1810.